WGO-hoof kap ryk lande wat entstof 'monopoliseer' | Maroela Media
Dr. Tedros Adhanom Ghebreyesus. Foto:(Salvatore Di Nolfi/Keystone via AP)
Dr. Tedros Adhanom Ghebreyesus, hoof van die Wêreldgesondheidsorganisasie (WGO), het ryk lande Maandag daarvan beskuldig dat hulle die Covid-19-entstowwe monopoliseer, terwyl arm lande benadeel word.
"Terwyl Covid-19-entstowwe vir sommiges 'n baken van hoop is, word dit vir ander net nóg 'n aanduiding van die groot gaping tussen dié wat het en dié wat nie het nie," het Ghebreyesus in 'n toespraak in Genève, Switserland, gesê.
Hy het ryk lande daarvan beskuldig dat hulle 'n "ons eerste" mentaliteit het en dat jonger, gesonder volwassenes in dié lande ingeënt word terwyl gesondheidswerkers en ouer mense in ander lande nie ingeënt kan word nie.
Volgens Ghebreyesus is meer as 39 miljoen dosisse entstowwe al in ten minste 49 hoër-inkomste lande toegedien, terwyl net 25 miljoen dosisse in van die lande met die laagste inkomste toegedien is.
"Die situasie word vererger deur die feit dat meeste entstofvervaardigers goedkeuring in ryk lande prioritiseer, waar die winste die hoogste is, eerder as om dosisse en wetenskaplike navorsing aan die WGO te oorhandig."
Ghebreyesus waarsku dat dié optrede chaos kan veroorsaak en kan lei tot 'n ongekoördineerde reaksie op die pandemie. "Dié optrede sal net die pandemie uitrek en menslike en ekonomiese lyding vererger," sê hy.
Intussen het die paneel vir pandemiese voorbereidheid en reaksie bevind China en die WGO kon vinniger opgetree het toe Covid-19 vir die eerste keer in Wuhan uitgebreek het. Covid-19 is vir die eerste keer in Desember 2019 hier aangeteken. Meer as 2 miljoen mense wêreldwyd het sedertdien weens Covid-19 omgekom.
In die paneel se verslag word bevind dat openbare gesondheidsmaatreëls strenger deur plaaslike en nasionale owerhede afgedwing moes word. Die WGO moes ook vinniger ingegryp het, eerder as om tot einde Januarie te wag voordat die pandemie as 'n openbare gesondheidsnoodgeval van internasionale belang geklassifiseer is.
koronavirus Wêreldgesondheidsorganisasie Wuhan
Bevorder die gebruiklike bedelaarsmentaliteit
Mnr Gabrisius wag maar totdat jy sien wat gaan die ANC doen as jy wil sien wat is erg. Hulle gaan geld maak uit die armes se elende
Bernard, tipies van 3de wereld lande. Staan bakhand met die mentaliteit van altyd "Give Me". Kan vir niks self werk nie, wil alles net verniet he. Dit terwyl hul despoot "Presidente " in weelde leef.
Klink vir my soos aanvraag, aanbod en kán betaal
Ja nee so sal die arm lande weer bakhand staan, hul het nie eers probeer om van hul kant enigiets te doen om ñ entstof te probeer skep, die rasse kaarte sal nou weer gegooi word, want dit is mos nou die ryk wit mense wat ñ entstof gekry het. Hul is so pateties